कांग्रेस की रणनीति पर एंटनी समिति की अब तक अप्रकाशित रिपोर्ट का भी खासा असर है. इस समिति का गठन 2014 के लोकसभा चुनावों में पार्टी की हार के बाद किया गया था. सूत्रों के अनुसार, रिपोर्ट में कहा गया था कि कांग्रेस को अपनी अल्पसंख्यक समर्थक व हिंदू-विरोधी छवि से मुक्ति पाने की जरूरत है. शिव-भक्त राहुल का उभार, उनकी मंदिर-मंदिर पूजा और मानसरोवर यात्रा—सब हिंदुत्व की धारणा पर भारतीय जनता पार्टी की पकड़ को ढीला करने की ही एक रणनीति का हिस्सा है.